<strong>Τη θεαματική αναπαράσταση της μάχης του Μποροντινό, κοντά στη Μόσχα της Ρωσίας, κατέγραψε με το μη επανδρωμένο αεροσκάφος του το τηλεοπτικό δίκτυο RT την Κυριακή.</strong>

Για περισσότερες από δύο ώρες, πολεμιστές σήκωσαν τα σπαθιά τους και όπλισαν τα κανόνια τους ντυμένοι με στολές του 19ου αιώνα, σε μία αναπαράσταση της μάχης που διεξήχθη στις 7 Σεπτεμβρίου 1812, ανάμεσα στον στρατό του Ναπολέοντα και τα ρωσικά στρατεύματα.

Στην αιματηρή μάχη συμμετείχαν περίπου 250.000 στρατιώτες, με τους νεκρούς να ξεπερνούν τους 70.000.

Η επίθεση που εξαπέλυσε η «μεγάλη στρατιά» του Ναπολέοντα και οι μαζικές απώλειες υποχρέωσαν το ρωσικό στρατό σε απόσυρση από το πεδίο της μάχης, με τη Μόσχα σύντομα να καταλαμβάνεται προσωρινά από τους Γάλλους.

Τον Οκτώβριο οι Γάλλοι τελικά εγκατέλειψαν τη ρωσική πρωτεύουσα, με την αποχώρησή τους ωστόσο, να αποδεικνύεται ιδιαίτερα δύσκολη και τη «μεγάλη στρατιά» να μετρά πολλές απώλειες, εξαιτίας και του ρωσικού χειμώνα.

<iframe width="560" height="315" src="https://www.youtube.com/embed/oMhKcup7i-U" frameborder="0" allowfullscreen></iframe>
&nbsp;<iframe width="560" height="315" src="https://www.youtube.com/embed/EMtyxJDthX0" frameborder="0" allowfullscreen></iframe>