Το Πεντάγωνο ανακοίνωσε σήμερα πως δύο πλοία του αμερικανικού πολεμικού ναυτικού καταλήφθησαν από το Ιράν, με τον υπουργό Εξωτερικών του Ιράν Τζαβάντ Ζαρίφ να διαβεβαιώνει τον Αμερικανό ομόλογο του Τζον Κέρι πως θα επιτραπεί άμεσα στα μέλη του πληρώματος να συνεχίσουν την πορεία τους, σύμφωνα με αμερικανό αξιωματούχο.

Ο Λευκός Οίκος ανακοίνωσε πως έχει γνώση της κατάστασης και εργάζεται για την επιστροφή των μελών του πληρώματος.

Ο Μπεν Ρόουντς, σύμβουλος του Λευκού Οίκου σε θέματα Εθνικής Ασφάλειας, δήλωσε στους δημοσιογράφους στο Λευκό Οίκο πως η αμερικανική κυβέρνηση εργάζεται για να επιλύσει την κατάσταση και ελπίζει πως θα το πράξει.

Αξιωματούχος του υπουργείου Άμυνας των ΗΠΑ τόνισε πως νωρίτερα σήμερα οι αμερικανικές αρχές έχασαν επαφή με τα δύο πλοία του αμερικανού πολεμικού ναυτικού που ταξίδευαν από το Κουβέιτ προς το Μπαχρέιν.
<iframe width="560" height="315" src="https://www.youtube.com/embed/FDLu0AKxtvs" frameborder="0" allowfullscreen></iframe>