<div><strong>Η γαλλική κυβέρνηση έκανε λάθος που συνέλαβε τον εν αποστρατεία στρατηγό Christian Piquemal κατά τη διάρκεια μιας διαδήλωσης κατά της ανεξέλεγκτης λαθρομετανάστευσης στοΚαλαί, καθώς πολλοί άνθρωποι γνωρίζουν ότι υπάρχουν πάρα πολλοί παράνομοι μετανάστες που έχουν παραβεί το γαλλικό δίκαιο ερχόμενοι στη χώρα, αναφέρεται σε ρεπορτάζ του <a href="https://www.rt.com/op-edge/331738-general-calais-rally-arrest/">RussiaToday</a> (RT).</strong></div>
<div></div>
<div>Το συλλαλητήριο κατά της λαθρομετανάστευσης που είχε απαγορευτεί από τη γαλλική κυβέρνηση έλαβε χώρα στην πόλη του Καλαί το Σάββατο. Το συλλαλητήριο διοργανώθηκε από το κίνημα PEGIDA. Αρκετοί διαδηλωτές συνελήφθησαν.</div>
<div></div>
<div>Ο πρώην διοικητής της Γαλλικής Λεγεώνας των Ξένων στρατηγός ChristianPiquemal, 75 ετών - ο οποίος μίλησε στο συλλαλητήριο - ήταν μεταξύ εκείνων που συνελήφθησαν. Όλοι αντιμετωπίζουν ποινή φυλάκισης μέχρι ένα έτος και έπρεπε να εμφανιστούν στο δικαστήριο τη Δευτέρα. Ωστόσο, η εμφάνιση του Piquemalαναβλήθηκε αφού ο απόστρατος στρατηγός μεταφέρθηκε στο νοσοκομείο.</div>
<div></div>
<div>Δείτε ένα σύντομο βίντεο που δείχνει την βία των αστυνομικών και τη σύλληψη του στρατηγού Piquemal...</div>
<iframe src="https://www.youtube.com/embed/0hIKwsQgcUI" width="560" height="315" frameborder="0" allowfullscreen="allowfullscreen"></iframe>
<div><strong>Πριν συλληφθεί ο στρατηγός Piquemal μίλησε στο BoulevardVoltaire:</strong></div>
<div></div>
<div>«Σήμερα, είμαστε εδώ ως Γάλλοι πολίτες και πατριώτες για να υπερασπιστούμε το μεγαλείο και την ταυτότητα της Γαλλίας. Επειδή πιστεύουμε ότι απειλείται, ειδικά στο Καλαί. Η απαγόρευση από το κράτος είναι τελείως σκανδαλώδης, γιατί είχαμε δώσει υπόσχεση, ως άνδρες που έχουμε τιμή, ότι δεν θα υπάρχει καμία πρόκληση, καμία διαταραχή ... η απαγόρευση ... με χωροφύλακες τους οποίους υπηρέτησα 40 χρόνια, οι οποίοι είναι έτοιμοι να χτυπήσουν τους πατριώτες ... άλλωστε η απαγόρευση εκδόθηκε με απατηλά προσχήματα που δεν είναι αποδεκτά ... και σήμερα αντιμετωπιζόμαστε ως κανίβαλοι ... στέλνουν χωροφύλακες, στρατιώτες που αντιμετωπίζουν απαράδεκτα τους Γάλλους.</div>
<div></div>
<div>Και αυτό είναι μόνο η αρχή ... η Γαλλία θα σηκωθεί ... θα συμβούν πράγματα μέσα στους επόμενους μήνες ... επειδή δεν μπορούν να φέρονται σε αξιότιμους πολίτες, με αυτό τον τρόπο, ανθρώπους που έχουν υπηρετήσει την Γαλλία για χρόνια έντιμα και πιστά, αυτό είναι εντελώς απαράδεκτο ... χωροφύλακες που μένουν άνετοι όταν τραγουδάμε τη Μασσαλιώτιδα αντί να είναι σε στάση προσοχής και να τραγουδούν μαζί μας ...</div>
<div></div>
<div>Η Γαλλία πεθαίνει ... είναι σκανδαλώδες, και εμείς θα κάνουμε τα πάντα για τη Γαλλία να ξαναγεννηθεί ... Η Γαλλία είναι αιώνια, η Γαλλία είναι το φως του κόσμου. Αυτή είναι μόνο η αρχή. Σήμερα είναι πλειοψηφία (δηλαδή οι χωροφύλακες) ... δεν ξέρουν καν τι υπερασπίζονται... Θα πρέπει να ντρέπονται που είναι εκεί, επειδή είναι στρατιώτες ... που χτύπησαν πολίτες που ήρθαν για να υπερασπιστούν τη χώρα τους ... μας απαγόρευσαν να έχουμε περισσότερες από δύο γαλλικές σημαίες ... σήμερα έχουμε... πώς να το πω .. μια δικτατορία. Ο λαός είναι κυρίαρχος σε μια δημοκρατία και η δύναμη του λαού είναι πιο σημαντική από την πολιτική εξουσία ...»</div>
<div></div>
<iframe src="https://www.youtube.com/embed/myPhsRbBWSI" width="560" height="315" frameborder="0" allowfullscreen="allowfullscreen"></iframe>
<div>Ο Yvan Blot, πρώην μέλος του Εθνικού Μετώπου και του Ευρωπαϊκού Κοινοβουλίου και φίλος του στρατηγού είπε στο RTότι έμεινε έκπληκτος από τις συλλήψεις στο Καλαί. Κατά την άποψή του, πολλοί μετανάστες που παραβίασαν το νόμο για να έρθουν στη Γαλλία, εξακολουθούν να μένουν ελεύθεροι, ενώ αυτοί που ήρθαν να διαμαρτυρηθούν για αυτή την κατάστασησυνελήφθησαν!</div>
<div></div>
<div>«Ο στρατηγός Piquemal είναι φίλος μου και είμαι πρώην μέλος του κοινοβουλίου για την εκλογική περιφέρεια του Καλαί. Έτσι ξέρω καλά την κατάσταση στο Καλαί. Πρόκειται για ένα μεγάλο σκάνδαλο. Είμαι πολύ σοκαρισμένος», είπε. Κατά τη γνώμη τουBlot "η κυβέρνηση έκανε ένα πραγματικό λάθος".</div>
<div><a href="http://www.polemosnet.com/wp-content/uploads/2016/02/bruno-060810-1f08d18.jpg" rel="attachment wp-att-994"><img class="aligncenter  wp-image-994" src="http://www.polemosnet.com/wp-content/uploads/2016/02/bruno-060810-1f08d18.jpg" alt="bruno-060810-1f08d18" width="426" height="270" /></a></div>
<div></div>
<div>Πολλοί άνθρωποι υπερασπίζονται τώρα τον Piquemal και αυτό "επειδή τα δύο τρίτα των πολιτών στη Γαλλία" είναι κατά του αριθμού των μεταναστών που τους επετράπη να μπουν στη χώρα, δήλωσε ο Blot.</div>
<div></div>
<div>«Δεν είναι γενικώς εναντίον των αλλοδαπών», είπε. «Αλλά πιστεύουν ότι υπάρχουν πάρα πολλοί μετανάστες και η πλειοψηφία από αυτούς έρχονται εδώ παραβιάζοντας το γαλλικό δίκαιο».</div>
<div></div>
<div>«Πολλοί άνθρωποι που είναι από την δεξιά ή από την αριστερά, πιστεύουν ότι υπάρχουν πάρα πολλοί μετανάστες και πολλοί από αυτούς – όχι όλοι φυσικά - διαπράττουν εγκλήματα. Αν πάτε στις γαλλικές φυλακές, θα δείτε ότι η πλειοψηφία των ανθρώπων εκεί είναι αλλοδαποί που βρίσκονται παράνομα στη χώρα μας», πρόσθεσε.</div>
<div><a href="http://www.polemosnet.com/wp-content/uploads/2016/02/849504-01.jpg" rel="attachment wp-att-991"><img class="aligncenter size-full wp-image-991" src="http://www.polemosnet.com/wp-content/uploads/2016/02/849504-01.jpg" alt="849504-01" width="400" height="266" /></a></div>
<div>
<div>Ο Blot θεωρεί ως απίθανο ο απόστρατος στρατηγός τεσσάρων αστέρων, να καταδικασθεί σε ποινή φυλάκισης.</div>
<div></div>
<div>«Αν γίνει κάτι τέτοιο, θα μπορούσε να υπάρξει μια μεγάλη εξέγερση στον γαλλικό λαό, ίσως και εντός του στρατού, επειδή ο στρατηγός Piquemal ... είναι η δόξα του γαλλικού στρατού», είπε. «Θα ήταν ένα μεγάλο λάθος για την κυβέρνηση μετά τη σύλληψή του να τον βάλουν στην φυλακή για μεγάλο χρονικό διάστημα».</div>
<div><a href="http://www.polemosnet.com/wp-content/uploads/2016/02/generalpiquemal.png" rel="attachment wp-att-992"><img class="aligncenter size-full wp-image-992" src="http://www.polemosnet.com/wp-content/uploads/2016/02/generalpiquemal.png" alt="GeneralPiquemal" width="400" height="372" /></a></div>
<div>
<div>Ο Nicolas Dhuicq, μέλος της Εθνοσυνέλευσης της Γαλλίας, λέει ότι οι άνθρωποι υποστηρίζουν τον στρατηγό γιατί ξέρουν ότι η πραγματικότητα είναι δύσκολη, αλλά και γιατί «ξέρουν ότι απαιτείται σεβασμός για τον στρατηγό».</div>
<div></div>
<div>«Αυτό που με εκπλήσσει είναι ο τρόπος που συνελήφθη, επειδή η Λεγεώνα των Ξένων, δεν είναι μια τακτική μονάδα, όπως γνωρίζετε, είναι το καμάρι όλου του γαλλικού στρατού...», δήλωσε ο βουλευτής.</div>
</div>
</div>