Κοζάκοι στη νότια Ρωσία έκαψαν ομοιώματα του Προέδρου της Τουρκίας Ρετζέπ Ταγίπ Ερντογάν και του Προέδρου των ΗΠΑ Μπαράκ Ομπάμα, μαζί με τις σημαίες των χωρών τους σε ένα συλλαλητήριο υπέρ του Προέδρου της Ρωσίας Βλαντιμίρ Πούτιν.   «Αν τα πράγματα φουντώσουν οι Κοζάκοι στα χωριά και τις αγροικίες τους, δεν θα κρυφτούν κάτω από τους πάγκους και πίσω από τις ντουλάπες, αλλά θα βρεθούν στην πρώτη γραμμή», δήλωσε ο Κοζάκος αρχηγός Ιvan Bezugly την Κυριακή που μας πέρασε σύμφωνα με το Moscow Times.   
Στο πολυπληθές και δυναμικό συλλαλητήριο το οποίο βρέθηκαν σχεδόν όλες οι ηλικίες των Κοζάκων αλλά και απλών πολιτών, φάνηκε η συμπαράσταση στο πρόσωπο του Βλάντιμιρ Πούτιν και της εξωτερικής πολιτικής του, ειδικά μετά το περιστατικό της κατάρριψης του ρωσικού βομβαρδιστικού από το τουρκικό μαχητικό, φτάνοντας στο σημείο να κάψουν ομοίωμα του Ερντογάν και της σημαίας της Τουρκίας. Δεν έλειψε από το μένος των διαδηλωτών η Αμερική και ο Ομπάμα, αφού θεωρούν τις ΗΠΑ πίσω από την Τουρκία και τον πόλεμο της Συρίας.   
Δείτε παρακάτω βίντεο από το κάψιμο των «ΗΠΑ-Ομπάμα και Τουρκίας-Ερντογάν»:
<iframe width="560" height="315" src="https://www.youtube.com/embed/EdL7EqzDPZE" frameborder="0" allowfullscreen></iframe>